Futbol bo‘yicha ayollar o‘rtasidagi YeChL finalida Fransiyaning «Lion» jamoasi futbolchi qizlari «PSJ» a’zolarini mag‘lub etishdi. Uchrashuv Kardiffda (Uels) bo‘lib o‘tdi. Bahsning asosiy va qo‘shimcha vaqti 0:0 hisobida yakunlandi, penaltilar seriyasida esa «Lion» futbolchi qizlari ustun kelishdi – 7:6. Penaltilar seriyasida «PSJ» golkiperi hal qiluvchi xatoga yo‘l qo‘ygan bo‘lsa, uning raqib jamoadagi hamkasbi g‘alaba to‘pini kiritdi. «Lion» ayollar o‘rtasidagi YeChLda qatorasiga ikkinchi yil va musobaqa tarixida to‘rtinchi marotaba g‘alaba qozondi.